CELEX: 62020CA0301
Language: el
Date: 2021-07-01 00:00:00
Title: Υπόθεση C-301/20: Απόφαση του Δικαστηρίου (έκτο τμήμα) της 1ης Ιουλίου 2021 [αίτηση του Oberster Gerichtshof (Αυστρία) για την έκδοση προδικαστικής αποφάσεως] — UE, HC κατά Vorarlberger Landes- und Hypotheken-Bank AG [Προδικαστική παραπομπή – Δικαστική συνεργασία σε αστικές υποθέσεις – Κανονισμός (ΕΕ) 650/2012 – Ευρωπαϊκό κληρονομητήριο – Κύρος επικυρωμένου αντιγράφου του κληρονομητηρίου, που δεν φέρει ημερομηνία λήξεως – Άρθρο 65, παράγραφος 1 – Άρθρο 69 – Αποτελέσματα του κληρονομητηρίου όσον αφορά τα πρόσωπα τα οποία κατονομάζονται σε αυτό αλλά δεν ζήτησαν τα ίδια την έκδοσή του – Άρθρο 70, παράγραφος 3 – Ημερομηνία που λαμβάνεται υπόψη για την εκτίμηση της ισχύος του αντιγράφου – Αποτελέσματα όσον αφορά την αποδεικτική ισχύ του αντιγράφου]

16.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 329/4
            
         
      Απόφαση του Δικαστηρίου (έκτο τμήμα) της 1ης Ιουλίου 2021 [αίτηση του Oberster Gerichtshof (Αυστρία) για την έκδοση προδικαστικής αποφάσεως] — UE, HC κατά Vorarlberger Landes- und Hypotheken-Bank AG
      (Υπόθεση C-301/20) (1)
      
      (Προδικαστική παραπομπή - Δικαστική συνεργασία σε αστικές υποθέσεις - Κανονισμός (ΕΕ) 650/2012 - Ευρωπαϊκό κληρονομητήριο - Κύρος επικυρωμένου αντιγράφου του κληρονομητηρίου, που δεν φέρει ημερομηνία λήξεως - Άρθρο 65, παράγραφος 1 - Άρθρο 69 - Αποτελέσματα του κληρονομητηρίου όσον αφορά τα πρόσωπα τα οποία κατονομάζονται σε αυτό αλλά δεν ζήτησαν τα ίδια την έκδοσή του - Άρθρο 70, παράγραφος 3 - Ημερομηνία που λαμβάνεται υπόψη για την εκτίμηση της ισχύος του αντιγράφου - Αποτελέσματα όσον αφορά την αποδεικτική ισχύ του αντιγράφου)
      (2021/C 329/04)
      Γλώσσα διαδικασίας: η γερμανική
      
         Αιτούν δικαστήριο
      
      Oberster Gerichtshof
      
         Διάδικοι στην υπόθεση της κύριας δίκης
      
      UE, HC
      
         κατά
      
      Vorarlberger Landes- und Hypotheken-Bank AG
      
         παρισταμένης της: κληρονομίας του VJ
      
         Διατακτικό
      
      
                  1)
               
               
                  Το άρθρο 70, παράγραφος 3, του κανονισμού (ΕΕ) 650/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, σχετικά με τη διεθνή δικαιοδοσία, το εφαρμοστέο δίκαιο, την αναγνώριση και εκτέλεση αποφάσεων, την αποδοχή και εκτέλεση δημόσιων εγγράφων στον τομέα της κληρονομικής διαδοχής και την καθιέρωση ευρωπαϊκού κληρονομητηρίου, έχει την έννοια ότι επικυρωμένο αντίγραφο ευρωπαϊκού κληρονομητηρίου το οποίο φέρει τη μνεία «για αόριστο χρόνο» ισχύει για έξι μήνες από την ημερομηνία εκδόσεώς του και παράγει τα αποτελέσματά του, κατά την έννοια του άρθρου 69 του εν λόγω κανονισμού, εφόσον το αντίγραφο ήταν σε ισχύ όταν υποβλήθηκε αρχικώς στην αρμόδια αρχή.
               
            
                  2)
               
               
                  Το άρθρο 65, παράγραφος 1, του κανονισμού 650/2012, σε συνδυασμό με το άρθρο 69, παράγραφος 3, του κανονισμού αυτού, έχει την έννοια ότι το ευρωπαϊκό κληρονομητήριο παράγει αποτελέσματα όσον αφορά όλα τα πρόσωπα που κατονομάζονται σε αυτό, ακόμη και αν δεν ζήτησαν τα ίδια την έκδοσή του.
               
            
         (1)  ΕΕ C 313 της 21.9.2020.